|  |  |
| --- | --- |
| **Tárgy:** | 2019. július 25-i rendkívüli Közgyűlés nyilvános jegyzőkönyve |
| **Helyszín:** | Városháza, Nagyterem |
| **Időpont:** | 2019. július 25. /csütörtök/ 11.00 órától - ……. óráig  |
| **Jkv.-****vezető:** | Ivancsics Lívia |
| **Jelenléti ív** | **Név** | **Aláírás** | **Megjegyzés** |
|   | Dr. Puskás Tivadar |  |  |
|  | Illés Károly |  |  |
|  | Koczka Tibor |  |  |
|  | Molnár Miklós |  |  |
|  | Ágh Ernő  |  |  |
|  | Balassa Péter |  |  |
|  | Dr. Horváth Attila |  |  |
|  | Horváth Soma  |  |  |
|  | Dr. Ipkovich György |  |  |
|  | Kántás Zoltán |  |  |
|  | Dr. Kecskés László |  |  |
|  | Kelemen Krisztián |  |  |
|  | Kopcsándi József |  |  |
|  | Dr. László Győző |  |  |
|  | Lendvai Ferenc |  |  |
|  | Dr. Nemény András |  |  |
|  | Rettegi Attila |  |  |
|  | Sátory Károly |  |  |
|  | Szuhai Viktor |  |  |
|  | Dr. Takátsné Dr. Tenki Mária |  |  |
|  | Tóth Kálmán |  |  |
|  |  |  |  |
| **Jelenléti ív** | **Név** | **Aláírás** | **Megjegyzés** |
|  | Dr. Károlyi Ákos(jegyző) |  |  |
|  | Babicsné Dr. Tőke Erzsébet(aljegyző) |  |  |
|  | Dr. Hende Csaba (Vas M.01.OEVK- ogy.képv.) |  |  |
|  | Majthényi László(Vas Megyei Kgy. elnök) |  |  |
|  | Marton Ferenc(Vas Megyei Kgy.) |  |  |
|  | Dr. Kondora Bálint(Vas Megyei Kgy.)  |  |  |
|  | Harangozó Bertalan(Kormánymegbízott) |  |  |
|  | Ágh Ernőné(Kormányhivatal Főigazgató) |  |  |
|  | Dr. Kovács Györgyi(Kormányhivatal Sz.Jár.Hiv.vez.) |  |  |
|  | Dr. Tiborcz János(dandártábornok-rendőrfőkapitány) |  |  |
|  | Dr. Gulyás Ferenc r. ezr. Városi Rendőrkap.vezetője |  |  |
|  | Dr. Bognár Balázs tü.ezr.VM.Kat.V.I. |  |  |
|  | Dr. Bazsóné Dr. Görög Anikó |  |  |
|  | Dr. Róka György |  |  |
|  | Dr. Wächter Walter László |  |  |
|  | Dr. Gyánó Gabriella |  |  |
|  | Fodor István tankerületi igazgató |  |  |
|  | Mukicsné Kozár Mária |  |  |
|  | Valentin Károlyné  |  |  |
|  | Friedl Tamás |  |  |
|  | Skrapits László |  |  |
|  | FIDESZ-KDNP |  |  |
|  | JOBBIK |  |  |
|  | Éljen Szombathely-MSZP-DK-EGYÜTT |  |  |
|  | Dr. Kunhegyi József (*FKGP)* |  |  |
|  | Pro Savaria Egyesület |  |  |
| **OSZTÁLY- ÉS IRODAVEZETŐK (POLGÁRMESTERI HIVATAL)** |
| **Jelenléti ív** | **Név** | **Aláírás** | **Megjegyzés** |
|  | Andorné Fodor Ágnes Dr.-né |  |  |
|  | Barki Andrea |  |  |
|  | Bencsics Enikő Dr. |  |  |
|  | Brányi Zoltán  |  |  |
|  | Demes Edit |  |  |
|  | Holler Péter Dr. |  |  |
|  | Kalmár Ervin |  |  |
|  | Keringer Zsolt |  |  |
|  | Kovács Balázs |  |  |
|  | Krencsey Igor |  |  |
|  | Lakézi Gábor |  |  |
|  | Mester Ágnes |  |  |
|  | Molnár Hajnalka Dr. |  |  |
|  | Molnár Vilmosné |  |  |
|  | Nagyné Dr. Gats Andrea |  |  |
|  | Nárai Erna Dr. |  |  |
|  | Németh Judit Dr. |  |  |
|  | Németh Klaudia |  |  |
|  | Polgár Lívia |  |  |
|  | Stéger Gábor |  |  |
|  | Sütő Gabriella |  |  |
|  | Szabó Ilona |  |  |
|  | Szabó Viktória Dr.  |  |  |
|  | Szakács Eszter |  |  |
|  | Szakály Szabolcs |  |  |
|  | Szentkirályi Bernadett |  |  |
|  | Telek Miklós Dr.  |  |  |
|  |  |  |  |
| **CÉGVEZETŐK, INTÉZMÉNYVEZETŐK** |
| **Jelenléti ív** | **Név** | **Aláírás** | **Megjegyzés** |
|  | Ajkay Adrián Dr. |  |  |
|  | Antoni Zsolt |  |  |
|  | Bálint András |  |  |
|  | Baráthné Dr.né Molnár Mónika |  |  |
|  | Csapláros Andrea |  |  |
|  | Gál Sándor  |  |  |
|  | Gráczer György |  |  |
|  | Grünwald Stefánia |  |  |
|  | Halmágyi Miklós |  |  |
|  | Izer Gábor  |  |  |
|  | Jordán Tamás |  |  |
|  | Jusits Bálint |  |  |
|  | Karácsony Krisztina |  |  |
|  | Kiskós Ferenc |  |  |
|  | Kiss Barna Gábor  |  |  |
|  | Kiss Dávid |  |  |
|  | Kohuth Viktor Dr. |  |  |
|  | Kovács Géza |  |  |
|  | Kovács Márta |  |  |
|  | Kulcsár Lászlóné |  |  |
|  | Németh Gábor Tamás Dr. |  |  |
|  | Németh Klára |  |  |
|  | Parais István |  |  |
|  | Szijártó Zsolt Ferenc |  |  |
|  | Tóth Miklós |  |  |
|  | Vigné Horváth Ilona |  |  |
|  | Varsányi Péter Dr. |  |  |
|  | Gáspárné Farkas Ágota  |  |  |
| **SAJTÓ** |
|  | **Név** | **Aláírás** | **Megjegyzés** |
|  | Frisss.hu |  |  |
|  | Hír Tv |  |  |
|  | Köz-Hír |  |  |
|  | MR1 Kossuth Rádió |  |  |
|  | MTI |  |  |
|  | Nyugat.hu |  |  |
|  | Rádió1 |  |  |
|  | RTL Klub |  |  |
|  | Szombathelyi TV |  |  |
|  | TV2 |  |  |
|  | Vaol.hu |  |  |
|  | Vaskarika.hu |  |  |
|  | Vas Népe |  |  |
|  | Vaol.hu  |  |  |
|  | ugytudjuk.hu |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **MEGHÍVOTTAK, VENDÉGEK** |
|  |  |  |  |
|  | **Név** | **Aláírás** | **Megjegyzés** |
|  | Séllei Árpád |  | Haladás Marketing Kereskedelmi és Szolgáltató Kft. ügyvezetője |
|  | Illés Béla |  | HALMILL TEAM Tanácsadó Kft. ügyvezetője |
|  | Barczi Csaba |  | VIKTÓRIA FC elnöke |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Dr. Puskás Tivadar polgármester**: Jó reggelt kíván tisztelettel mindenkinek, képviselőtársainak és mindenkinek, aki figyeli a munkájukat itt a teremben, üdvözli azokat is, akik a tömegkommunikáció bármely eszközén figyelemmel kísérik Szombathely Megyei Jogú Város Közgyűlésének munkáját. Tisztelt Képviselő Társak, Tisztelt Érdeklődők! 2019. július 25-re, csütörtökre, 11 órára rendkívüli Közgyűlést hirdetett, összehívta képviselő társait. Ha a képviselőket megszámolja – kéri, segítsenek ebben – 10 képviselőt számol, ami azt jelenti, hogy nem határozatképesek. Úgyhogy az ülést megnyitni nem tudja. A megtárgyalandó téma: Javaslat a Szombathelyi Haladás Labdarúgó és Sportszolgáltató Kft-vel kapcsolatos szerződések jóváhagyására. Ez volt az általa kiküldött meghívó egyetlen napirendi pontja. Megállapítja, hogy 11 óra és 8 perc van, az ülés határozatképtelen.

*Molnár Miklós alpolgármester úr közben benyit a terembe.*

**mikrofon nélkül Dr. Takátsné Dr. Tenki Mária városi képviselő:** Munkaidő van.

**mikrofon nélkül Molnár Miklós alpolgármester:** Nem dolgozik, azt mondják.

**Dr. Puskás Tivadar polgármester**: Alpolgármester úr után érdeklődik.

**mikrofon nélkül Dr. Horváth Attila városi képviselő:** Alpolgármester úrnak mondja, ha bent van, akkor bent van, ha nincs, akkor nincs, akkor úgy nem határozatképesek.

*Molnár Miklós alpolgármester kimegy a teremből.*

**mikrofon nélkül Dr. Ipkovich György, a Jogi és Társadalmi Kapcsolatok Bizottsága elnöke:** Javaslattal élne, mint konzultatív testület tagja, hogy holnap reggel 8 órára tessék összehívni az ülést. Jelzi, hogy a Jogi Bizottság ülését sem tudta 10 órára összehívni.

**Dr. Puskás Tivadar polgármester**: Köszöni szépen.

**mikrofon nélkül Dr. Ipkovich György, a Jogi és Társadalmi Kapcsolatok Bizottsága elnöke:** Ha nem, hát nem fontos.

**Dr. Puskás Tivadar polgármester**: Lendvai Ferenc jelentkezik, úgy gondolja, hogy nincs ülés. Bár Molnár Miklós alpolgármester úr ismételten bejött. Kérdezi tisztelettel, hogy fizikai jelenléte a szellemi jelenlétet is involvál-e? Ez azt jelenti, hogy 11-en vannak-e?

*Molnár Miklós alpolgármester ismét bejön a terembe.*

**Dr. Puskás Tivadar polgármester:** Köszönti Molnár Miklós alpolgármester urat. Azt kérdezi jegyző úrtól, abban az esetben, ha fizikai létét tekintve alpolgármester úr itt van, de jelenlétet nem jelez, akkor az 11, azaz Közgyűlést megindítható létszámot jelent, avagy nem?

**Dr. Károlyi Ákos jegyző:** Az Mötv. nem különböző informatikai berendezések mutatójához, számlálójához köti a határozatképességét a testületnek, hanem a megválasztott képviselők több mint felének kell a teremben fizikailag helyet foglalni. Ebben az esetben Molnár Miklós alpolgármester úr helyet foglalt, így 11 fővel a Közgyűlés határozatképes.

**Dr. Puskás Tivadar polgármester:** Köszöni szépen. A rendkívüli közgyűlést megnyitja. Mindannyian megkapták a meghívót. A meghívóban az előbb felolvasott napirendi pont szerepel. Jelentkezőt lát, Lendvai Ferenc frakcióvezetőnek megadja a szót.

**Lendvai Ferenc tanácsnok, a Gazdasági és Városstratégiai Bizottság elnöke:** Napirendi pont javaslata lenne. „Javaslat a Városfejlesztési Alap képviselői keret 2019. évi költségvetési rendeletben előirányzott forrás korábbi évekből áthozott képviselői keret pénzmaradvány felhasználására”. Nagyon sok képviselő társa jelezte, hogy képviselői keretével szeretne élni és ezért javasolja napirendre venni a képviselői kereteket.

**Dr. Ipkovich György, a Jogi és Társadalmi Kapcsolatok Bizottsága elnöke:** Az előbb már kísérletet tett szót kérni. A javaslata annyi lenne, hogy a mai közgyűlést halasszák el annak előkészítetlensége okán, és holnap reggel 8-ra üljenek ismét össze, hogy addig a szakmai bizottságoknak legyen módja megismerni annak a változásnak az okát, ami a kétszer meghozott közgyűlési határozatot most felülírná. Úgy emlékszik, hogy korábban Haladás ügyben elég egyöntetű határozatot hozott ez a Közgyűlés. A Jogi Bizottság eddig, amikor ezt a kérdést tárgyalta – nem tudja, ma hogy fog dönteni –, úgy döntött, hogy azt a határozatot kell végrehajtani. Szívesen meghallgatta volna Illés Károly alpolgármester urat, aki az előterjesztés szerint ezt a tárgyalás sorozatot végigharcolta, hogy mégis mik azok az okok, ami miatt ez az előterjesztés született. Sajnálattal látja, hogy Illés Károly alpolgármester nincs jelen. A másik, ami hiányérzetet kelt benne, és ezt tisztázni is kellene, mielőtt tárgyalnák, a sajtóban hetek óta arról szól a történet, hogy a Haladás üzletrészét a Halmill tulajdonosi kör át kívánja ruházni az általuk finanszírozott Haladás VSE-re, mint Egyesületre. Szeretné ennek a tárgyalásnak az okát, menetét, egyebet látni, mert végül is az ő pénzükről vitatkoznak nélkülük, amit a maga részéről, meg gondolja a Közgyűlés tisztelt tagjai részéről is elfogadhatatlannak tart.

**Dr. Puskás Tivadar polgármester:** Köszöni szépen.

**Dr. Ipkovich György, a Jogi és Társadalmi Kapcsolatok Bizottsága elnöke:** A kérdések tisztázása érdekében kéri, hagyjanak időt a bizottsági munkára. Holnap reggel úgy gondolja, nem fognak hatalmas csúszásba kerülni, vállalja, hogy 8 órára bejön, kéri, halasszák el.

**Molnár Miklós alpolgármester:** A KBR rendszerből értesült arról, hogy ma rendkívüli közgyűlés lesz. Tehát az előterjesztők arra sem méltatták őket, hogy erről tájékoztassák őket. Elolvasva az előterjesztést, az a kérdése merült fel, hogy mi a rendkívüli közgyűlés oka. Egyetlen olyan releváns információ nincs benne, ami a korábbi ismeretekhez képest más lenne, vagy hetek óta ne lenne tudott. Tehát akkor mi történt az elmúlt hetekben? Ha rendkívüli közgyűlés összehívására volt szükség, akkor miért most történik meg? Nyilván az előterjesztő felelőssége, hogy adjon teljes körű tájékoztatást. Semmilyen valós információjuk nincs, nem is tudnak kapni, soha nem is kaptak. Nyilván az előterjesztő nem tett meg mindent az elmúlt hónapokban azért, hogy a megfelelő információkat begyűjtse és írásban a közgyűlést és bizottságokat tájékoztatja. Támogatja Ipkovich úr azon javaslatát, hogy este történjen meg a Jogi Bizottság ülése, reggel 8 órakor folytassák a közgyűlést. Nyilván a Jogi Bizottság alaposan vizsgálja meg az információkat, kérje fel a polgármester úr, hogy a Jogi Bizottsági ülésen már vegyen részt Illés Károly, a könyvvizsgáló, a felügyelő bizottság elnöke, a HVSE felelős képviselője, valamint a létesítmény igazgatója is. Azt is pontosan látni kell, hogy a létesítmény használattal kapcsolatosan mi a helyzet.

Ott is már 60 milliós tartozásról hall. Amennyiben ezek a feltételek felállnak és a releváns információk a tényleges pénzügyi helyzetről megvannak…

**Dr. Puskás Tivadar polgármester:** Ez a javaslat.

**Molnár Miklós alpolgármester:** … annak a függvényében. Ez nem javaslat polgármester úr, ez egy kérés polgármester úrhoz, hogy tegye meg. Az a javaslat, hogy reggel 8-kor folytassák a közgyűlést és teljes körű releváns pénzügyi információkat, mint előterjesztő szerezzen be polgármester úr.

**Lendvai Ferenc tanácsnok, a Gazdasági és Városstratégiai Bizottság elnöke:** Jelenleg zajlik egy Közgyűlés. Ellenzéki képviselő társait kéri arra, hogy ha bármilyen információra kíváncsiak, akkor most kérdezzenek, mert jelenleg Közgyűlés van. Ne holnap reggel 8-kor akarjanak kérdezni. Ha szünetet akarnak tartani, hogy még több információt szerezzenek, akkor kérjenek szünetet. Ha esetleg a jelenlévő Labdarúgó Klub vezetőjével szeretnének egyeztetni vagy kérdezni tőlük, akár zárt ajtók mögött, akkor azt most tegyék meg, és ne próbálják elnapolni, eltologatni holnap reggelre ezt a közgyűlést. Most kell meghozni a döntést, holnap van az MLSZ-ben a licenc bizottsági ülés, pontosan nem tudja a megfelelő titulust, tehát a döntést ma kell meghozni. Mindenkit kér, hogy nagyon jól fontolja meg a döntését, amit most fog hozni a közgyűlésen. Úgy gondolja, hogy a megfelelő feltételek mellett igen is szükség van egy NB-s labdarúgó klubra Szombathelynek.

**Dr. Puskás Tivadar polgármester:** A nyári időben a rendkívüli közgyűlés időpontjának meghatározásánál ez volt a vezető és fő indok, hogy a mai napon ennek a kérdésnek a végére kell járni. Hiszen a holnapi nap van ez a bizonyos MLSZ Bizottság ülése. Addig a közgyűlésnek erről, bár van egy érvényben lévő határozat, de ha azon változtatni kívánnak, akkor erről határozatot kell hozni. Azt kérte a Labdarúgó Kft. vezetősége, hogy ezt rendkívüli közgyűlésen tárgyalják. Íme, itt vannak.

**Balassa Péter városi képviselő:** Köszönti a Haladás vezetőit, játékosait és mindenkit, akit érdekel a Haladás sorsa. Ha megengedi polgármester úr, ő alázatra inti őt is és Lendvai képviselő társát is, mert 2015. március 19-én, amikor a törzstőke emeléssel kapcsolatosan név szerinti szavazás volt, akkor nem voltak ilyen vehemensek. Kezdjék itt. Polgármester úrnak mondja, nem az utolsó napra kellett volna ezt a közgyűlést összehívni. Egyre inkább úgy érzi magát, mint egy 21 fős kisbuszban, egy roncsderbin, ahol polgármester úr vezeti ezt a kis buszt és attól fél, hogy életveszélyes állapotban van. Már csak attól fél, hogy mikor fognak falnak menni. Megpróbálnak hiteles vezetőként, meg hiteles polgármesterként tetszelegni. Nyaralását szakította meg, őt érdekli a Haladás, és ha tudott volna, külföldről is hazajött volna a Haladás sorsa miatt. Az, amit polgármester úrék csinálnak, a vezetésével, komolytalan. Most a bizottsági ülés határozatképtelen lenne. A Jogi Bizottság még nem tárgyalta. Polgármester úr döntést akar hozni egy olyan ügyben, ahol fél milliárdokról, közel nem tudni, hogy mennyi összegről van szó. Mindenki tisztában van azzal, hogy holnap az MLSZ Licenc Bizottság tárgyalni fogja a magyarországi futball kluboknak a licence helyzetét. Elment a szurkolói ankétra. A médiából, a sajtóból tudta meg – Ágh Ernővel voltak ott – hogy egyáltalán a Haladás üzletrészével kapcsolatosan Homlok Zsolt szerepet vált, és ezt a médiából, az interneten kellett megtudnia. Folyamatosan azt kérik, hogy hozzanak döntést. Megkérték, hogy üljenek össze frakcióvezetői szinten? Tavasszal hányszor kérdeztek rá a Stadion üzemeltetésével kapcsolatosan? Hányszor kérdeztek rá a Klub problémáival kapcsolatosan? Most elvárják azt, hogy 12-en vannak, itt most gyorsan hozzanak egy olyan döntést, mert sürget az idő. Polgármester úrtól kérdezi, miért nem hívták korábban össze a közgyűlést? Miért nem foglalkozott ezzel korábban? Miért nem hívta össze a frakcióvezetőket? Hol van a teljes átvilágítás? Az MLSZ-szel kapcsolatosan az MLSZ-nek a Haladással közösen van egy pénzügyi monitoring rendszere, amihez hozzá lehet férni. Nem tudja, hogy ezt ki látta és mi alapján tudnak itt hiteles döntést hozni? Lendvai Ferenctől kérdezi, látta-e a monitoring rendszert? Tudja, hogy milyen állapotban van a Haladás? Tudja, hogy milyen pénzügyi helyzetben vannak? Tudja, hogy milyen közgyűlési döntéseket hoztak? Mindenki tisztában van vele, bocsánatot kér, de mondja polgármester úrnak, hogy még mindig ő beszél, és ha megengedi, összevonná. Ezeket a dolgokat nem tisztázták le.

(A háttérben többen beszélnek.)

**Balassa Péter városi képviselő:** Személyével itt van, biztosítja a határozatképességet, megszakította a nyaralását a Haladás miatt és szeretné, ha engedné, hogy végigmondja.

**Dr. Puskás Tivadar polgármester:** Kéri, hogy szíveskedjen a napirendi javaslatot megtenni.

**mikrofon nélkül Balassa Péter városi képviselő:** Itt napirendi javaslat hangzott el?

**mikrofon nélkül Lendvai Ferenc tanácsnok, a Gazdasági és Városstratégiai Bizottság elnöke:** Igen.

**Balassa Péter városi képviselő:** Csak nála van ez? Lendvai Ferencnek nem napirendi javaslata volt.

**mikrofon nélkül Dr. Takátsné Dr. Tenki Mária városi képviselő:** Dehogynem. Képviselői keret.

**Dr. Puskás Tivadar polgármester:** Kéri szépen, ne haragudjon … de …

**Balassa Péter városi képviselő:** Lehet, hogy megvonja a szót, de akkor is felolvassa a sajtóközleményt. 2015. március 18. Az Önök Polgármesteri Hivatal sajtóközleménye szerint: „A közgyűlés 11 igen és 9 nem szavazat mellett megszavazta a Haladás Futballklub tulajdonosi szerkezetváltásról szóló előterjesztést. Ennek köszönhetően a Halmill Kft. lesz a csapat többségi tulajdonosa.”

**Dr. Puskás Tivadar polgármester:** Kéri szépen, hogy fejezze be a hozzászólását.

**Balassa Péter városi képviselő:** Ezt a mondatot még befejezi, mert polgármester úrról szól, az ő döntése is benne van. A közgyűlés döntése …

**Dr. Horváth Attila városi képviselő:**Tisztelettel arra tesz javaslatot, amit már beszéltek, ha minden igaz és helyesek az információk, amik eljutottak hozzá, hogy kifejezetten kérték polgármester urat a holnapi közgyűlés megtartására. Nyilván polgármester úrnak szíve joga oda összehívni, ahova szeretné. Polgármester úrnak mondja, ritka az, hogy komoly és tényleg politikai típusú és nagy, fajsúlyos ügyekben egységes döntéseket hoz a városnak a közgyűlése. Mindkét alkalommal, amikor erről beszéltek, akkor mindkétszer egyhangú döntést hoztak.

Polgármester úrnak mondja, nem látja azt a pontot, ahol esetleg holnap vagy ma, vagy bármikor ő felelősen, tiszta szívvel azt tudja mondani, hogy ha van egy olyan cég, amelynek a tulajdonosa és ügyvezetője nem tud személyes kezességet vállalni arra, hogy ez a cég egy év múlva is működni fog, akkor ő azt tudja mondani, hogy adjanak nekik 150-200 vagy bármennyi millió Ft-ot. Ez az ő véleménye, lehet azt mondani, hogy nem szereti a Haladást, persze. Csak minden meccsen kint van, szurkol nekik. De a felelősségük arról szól, hogy együtt közösen meghatároztak feltételeket. Ezekből a feltételekből lehet engedni, de úgy nem, hogy nem tárgyaltak róla, nem beszéltek róla. Polgármester úr még hétfőn biztos nem tudta, hogy közgyűlésnek kell lennie. Ha jók az információi, 15-én volt legutóbb tulajdonosi taggyűlés a csapatnál. Azóta eltelt két hét. Tisztelettel még egyszer kérik azt, hogy a holnapi nap, úgy tudja, az SZMSZ szerint délben lehet, mert 24 óra kell hozzá, holnap délben beszéljenek. És azt kéri még polgármester úrtól, hogy amennyiben lehet, azt az érvényes döntésüket, ami a Haladásnak adna egyébként 150 millió Ft-ot, amit közösen elfogadtak, azt az érvényes döntést polgármester úr hajtsa végre.

**Dr. Puskás Tivadar polgármester:** Elhangzott a közgyűlésen, hogy a holnapi napig nekik határozatot kell hozni, ha akarnak, arról, hogy a holnapi napon sorra kerülő MLSZ ülésre milyen felhatalmazással mehetnek, milyen iratokkal mehetnek az ott résztvevők. Ez a magyarázata annak, hogy a mai napig bezárólag ezt meg kell tenni. Összejöhetnek holnap, akár reggel 6-kor is, csak akkor már túl vannak az időn. Itt ez az időbeli kérdést úgy gondolja, rendbe teszi. A másik, hogy előkészítetlen volt, azt hallja és így igaz, hogy erről már összességében kettőször közgyűlési határozatot hoztak. Tehát ismerik mindannyian a kérdést. Nüanszbéli változtatás van ebben a kérdésben. Úgy gondolja, hogy ez az ő feladatuk, hogy most itt erről határozzanak. Ha azt mondják, hogy nem támogatják ezt a kérdést, akkor bizony az lehet, amit frakcióvezető úr elmondott, miszerint az NB-s licence megszűnik a Haladásnak.

**Molnár Miklós alpolgármester:** Egyébként, ha bekövetkezik, akkor nyilvánvalóan felvetődik a tulajdonosi joggyakorló felelőssége, hogy mit tett az elmúlt egy évben azzal kapcsolatosan, hogy a város vagyonával kapcsolatban ez a helyzet ne történjen meg, és ne következhessen be. Nyilván célszerű lesz szeptemberben egy vizsgáló bizottságot felállítani, amely megvizsgálja, hogy tulajdonosként a város hogyan járt el ebben a kérdésben. Az előterjesztő azt állítja, hogy itt MLSZ licenc ügyben azonnali sürgős döntés van. Kérné akkor bemellékelni a Jogi Bizottságra az MLSZ-szel folytatott elmúlt féléves összes levelezést, beleértve a pénzügyi monitoringgal kapcsolatos levelezéseket, megállapításokat, kéréseket. Hogy lehet úgy dönteni a licenccel kapcsolatosan bármiről, ha azt sem tudják, hogy az MLSZ milyen feltételt állított. Hogy lehet azt mondani, hogy ez rendben van? Például ha valamit döntenek ma és azt sem tudják, hogy milyen feltételnek kell megfelelni. Az előterjesztő felelőssége lett volna az, hogy a döntéshez ezeket bekérje. Ezért mondják, hogy teljesen előkészítetlen, alkalmatlan anyag van előttük, amiről felelősen érdemi döntést nem lehet hozni. Ha lefordítja és engedjék meg, hogy kicsit elvonatkoztasson attól, hogy labdarúgásról, sportról van szó. Tekintsék ezt önmagában, ugyanis ők nem labdarúgásról, sportról beszélnek, hanem arról, hogy egy gazdasági társaság működésének vannak különböző feltételei és egy adott feltétel teljesüléséhez mi kell. De a gazdasági társaság működésében nemcsak ez az egy feltétel probléma, hanem 15 másik és ahhoz, hogy az egy feltétellel kapcsolatos döntést meg tudják hozni, tudni kell, hogy a másik 14-ben is megszületnek a megfelelő döntések. Ez a feladata az előterjesztőnek, hogy ezt teljeskörűen kibontsa, bemutassa és nem lehet az előterjesztői felelősséget, bármennyire is szeretnék áttolni a közgyűlésre.

Ha rossz egy elterjesztés, alkalmatlan, nem megfelelő, hiányos, nem lehet azt mondani, és senki nem mondhatja az később, hogy a közgyűlés felelőssége volt, hanem az előterjesztő felelőssége volt. Ez teljesen világos, egyértelmű.

**Dr. Puskás Tivadar polgármester:** Jó, napirendi pont javaslat.

**mikrofon nélkül Molnár Miklós alpolgármester:** Azt javasolja az előterjesztőnek, hogy ne jogászkodjon, mert abban nem túl sikeres.

**Dr. Puskás Tivadar polgármester:** Napirendi pont javaslat nem hangzott el, úgyhogy Lendvai Ferencnek ügyrendi kérdésben megadja a szót.

**Lendvai Ferenc tanácsnok, a Gazdasági és Városstratégiai Bizottság elnöke (ügyrendi felszólalás):** Tisztelettel kéri polgármester urat, hogy ezeket a one man show-kat szüntesse meg és szavazzanak a napirendről. Majd ha megnyitották az első napirendi pontot, ott el lehet mondani mindenkinek a véleményét. Ha nem szavazzák meg a napirendet természetesen, annak is van egy olvasata.

**Dr. Puskás Tivadar polgármester**: Jött egy javaslat, ami mindenképpen úgy gondolja, hogy megszívlelendő és ennek megfelelően jár el. Köszöni szépen. Van 2 napirendi pont javaslat, az egyik Dr. Ipkovich György képviselő, illetve Molnár Miklós alpolgármester úr akár közös javaslata is lehet.

**mikrofon nélkül Dr. Ipkovich György,** **a Jogi és Társadalmi Kapcsolatok Bizottsága elnöke:** Nem napirendi pont javaslat.

**mikrofon nélkül Dr. Horváth Attila városi képviselő**: Egy javaslat, hogy tárgyalják holnap délben.

**Dr. Puskás Tivadar polgármester:** Napirendi pont javaslat neki, hogy holnap délben tárgyalják.

(Többen a háttérben mondják, hogy függesszék fel és holnap reggel 8-kor folytassák.)

**mikrofon nélkül Dr. Ipkovich György,** **a Jogi és Társadalmi Kapcsolatok Bizottsága elnöke:** Jelzi polgármester úrnak, hogy jelentkezik, de nem kap szót, nem veszi észre polgármester úr.

**Dr. Puskás Tivadar polgármester:** Köszöni, a parlamentáris formát igyekezzenek betartani. Tessék gombot nyomni.

**mikrofon nélkül Dr. Ipkovich György,** **a Jogi és Társadalmi Kapcsolatok Bizottsága elnöke:** Nyomott.

*Dr. Ipkovich György, és Molnár Miklós alpolgármester eltávozott az ülésről.*

**Dr. Károlyi Ákos jegyző:** Határozatképtelen a testület, így nem tudnak szavazni.

**Dr. Puskás Tivadar polgármester:** Pillanatnyilag határozatképtelenné vált a közgyűlés, 10 fő van jelen. Ha határozatképtelenné vált a közgyűlés, azt kell mondania, hogy a közgyűlést berekeszti és 10 perc múlva folytatják.

**Dr. Károlyi Ákos jegyző:** Szünetet rendel el.

**Dr. Puskás Tivadar polgármester:** Igen, szünetet rendel el 11.30-kor.

*A Közgyűlés a szünet után 11.44-kor folytatta a munkáját.*

**Dr. Puskás Tivadar polgármester:** 11.44 percig hirdette a szünetet. Tisztelt Képviselő Társak! Megállapítja, hogy 11.44 perc van, összességében a képviselők 9-en vannak a teremben. Ez azt jelenti, hogy nem tudnak határozatot hozni. Nem tudnak határozatot hozni, a kiküldött meghívóban szereplő napirendről sem. Nem tudnak határozatot hozni a javasolt napirendről sem és nem tudnak határozatot hozni arról sem, ami itt korábban elhangzott. Úgyhogy Tisztelt Képviselő Társak, a feladata most ezen tény megállapítása, hogy 11 helyett 9 képviselő tartózkodik a teremben, tehát a határozathozatal lehetetlen. Nagyon sajnálja, hiszen van egy idei esztendőben centenáriumát ünneplő klub, ez a Szombathelyi Haladás VSE és ezen kívül Szombathelynek valamikor a 20-as évektől, emlékei szerint volt egy NB-s bajnokságban játszó labdarúgó csapata. Most ezt a labdarúgó csapatot nem tudják megsegíteni, illetve hadd vegye vissza a Közgyűlés méltóságát és szándékát a segítségre, hiszen a Közgyűlésnek van egy érvényben lévő határozata. A Közgyűlés érvényben lévő határozata szerint Szombathely Megyei Jogú Város az ott határozatban szereplő 150 millió Ft-nyi összeggel abban az esetben, hogyha a többi tulajdonos, tehát a tulajdonostársak szintén befizetik a hiányzó összeget és ezt joghitelesen igazolják, abban az esetben Szombathely Megyei Jogú Város ezt a 150 millió Ft-nyi összeget, amely a licenc megtartásához szükségeltetik, átutalja. Tehát ma éjfélig megvan a lehetőség arra, hogy NB-s csapata maradjon Szombathelynek és ehhez a kis tulajdonrésszel rendelkező Szombathely Megyei Jogú Város, ahogy kétszer, két alkalommal határozatában deklarálta, ehhez megfelelő összeggel hozzájárul. Tehát félreértés ne essék, pillanatnyilag ez a határozati javaslat érvényben van. Abban az esetben, ha a tulajdonostársak azt a bizonyos igazolást, jogi dokumentumot, nem tudja, hogy kell szépen mondania, ezt a jogi dokumentumot mutatják és leteszik, abban az esetben természetesen Szombathely Megyei Jogú Város Önkormányzata a 150 millió Ft-ot átutalja. Amennyiben ez a mai nap nem történik meg, akkor a holnapi nappal a Licenc Bizottság elé ezt nem tudja az illetékes szakember bemutatni. Számára, egy egyszerű ember számára ez azt jelenti, hogy az NB bajnokság helyett egy alacsonyabb osztályú bajnokságban kell megjelenni a Haladás labdarúgóknak. Amennyiben, nem tudja, jól érti és érzi-e, amennyiben megalakul a Haladás Labdarúgó Szövetség, de a HVSE-nek tudtával most is van egy Labdarúgó Szakosztálya, ami utánpótlással foglalkozik. Tehát ez azt jelenti, hogy a HVSE, mint Egyesület továbbra is a labdarúgást itt Szombathelyen továbbviszi. Tisztelettel kéri a tulajdonostársakat, akik a Haladás Sportszolgáltató Kft. tulajdonostársai, amiben az Önkormányzat egy megfelelő %-kal, 10,4%-kal tulajdonos, szíveskedjenek az ő részüket megadni és befizetni és abban az esetben a Haladás NB-s minősítésű bajnokságban vehet részt. Tehát az előző Közgyűlésen történt purparlét leszámítva is, meg beszámítva is az itt lévő politikai felhangok, meg alhangok elhangzása után is a szituáció szerinte a következő. A szituációban a Közgyűlés, Szombathely Önkormányzata segítséget nyújtott és nyújt továbbra is. Tehát az utolsó pillanatig is fennáll ez a lehetőség. A feltételeket teljesíteni kell, mert közpénzről van szó. Ha valaki a saját pénzét akármibe beleteszi, ahhoz joga van. De a közpénzt, mindannyiuk pénzét csak úgy lehet bárhova engedni fizetni, hogy ha annak a megfelelő feltételei is konkrét biztosítékai megvannak. Tehát azt mondja, hogy közgyűlés határozata érvényben van és mindannyiuk érdekében azt kéri, hogy a feltételeket tessék szíves lenni biztosítani és akkor Szombathely Megyei Jogú Város Önkormányzata az ígért összeget átutalja. Sajnos kevés az idő már erre.

De még van idő és mint tudják, a remény hal meg utoljára. Tisztelt Képviselő Társak! Elnézést kér ezért a hosszúra nyúlt összefoglalóért, reméli, tárgyi tévedése nem volt benn, jogi tévedést azt nem tudja, nehéz számára megítélni, 11.55 perckor kénytelen Szombathely Megyei Jogú Város 2019. július 25. 11 órakor kezdődött rendkívüli ülését berekeszteni.

Köszöni mindenkinek a megjelenést. Ezzel a rendkívüli ülésnek vége.

*A nyilvános ülést polgármester úr 11:54 órakor berekeszti.*

 **/: Dr. Puskás Tivadar :/ /: Dr. Károlyi Ákos:/**

 **polgármester jegyző**